

PROJEKTS uz 13.12.2023.

vēlamais datums izskatīšanai: Attīstības komitejā 13.12.2023.

domē: 28.12.2023.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2023.gada 28.decembrī **Nr.**«DOKREGNUMURS»

**Par zemes ierīcības projekta grozījumu apstiprināšanu īpašumā Parka ielā 2A, Ādažos**

Ādažu novada pašvaldības dome (turpmāk – Dome) izskatīja sabiedrības ar ierobežotu atbildību “Azimuts inženierizpēte” (reģistrācijas Nr. 40003879063, juridiskā adrese: Skolas iela 21, Rīga, Latvija, LV-1010; e-pasts: [azimuts@azimuts.lv](mailto:azimuts@azimuts.lv)) 27.10.2023. iesniegumu Nr. 2023-052 (reģistrēts 27.10.2023. ar Nr. ĀNP/1-11-1/23/5758) ar lūgumu apstiprināt zemes ierīcības projektu nekustamā īpašuma “Tiltiņi” (kadastra Nr.8044 004 0005) sastāvā esošās zemes vienības Parka ielā 2A, Ādažos, Ādažu nov., ar kadastra apzīmējumu 8044 004 0005 sadalei un piešķirt adreses un lietošanas mērķus projektētajām zemes vienībām.

Izvērtējot iesniegumu un ar to saistītos apstākļus, konstatēts:

1. Dome 25.01.2023. pieņēma lēmumu Nr.28 “Par zemes ierīcības projekta uzsākšanu nekustamajam īpašumam Parka ielā 2A, Ādažos”, ar kuru tika atļauts izstrādāt zemes ierīcības projektu nekustamā īpašuma Parka ielā 2A, Ādažos zemes vienībai ar kadastra apzīmējumu 8044 004 0005, ar mērķi pamatot zemes vienības sadalīšanu un apstiprināti nosacījumi zemes ierīcības projekta izstrādei;
2. Dome 26.07.2023. pieņēma lēmumu Nr.279 “Par zemes ierīcības projekta apstiprināšanu Parka ielā 2A, Ādažos”, ar kuru tika apstiprināts zemes ierīcības projekts nekustamā īpašuma ar kadastra Nr.8044 004 0005 sastāvā ietilpstošajai zemes vienībai ar kadastra apzīmējumu 8044 004 0005, Parka ielā 2A, Ādažos, Ādažu nov. (turpmāk – Zemes ierīcības projekts);
3. tā kā apstiprinātā Zemes ierīcības projekta īstenošanu traucē uz sadales līnijas izbūvētie saules paneļi, tad, pamatojoties uz nekustamā īpašuma (kadastra Nr.8044 004 0005) īpašnieka 26.09.2023. iesniegumu, ir izstrādāti Zemes ierīcības projekta grozījumi;
4. saskaņā ar Zemes ierīcības likuma 8.1 pantu, zemes ierīcības projekta grozījumus izstrādā pēc projekta ierosinātāja priekšlikuma, ja izmaiņas zemes ierīcības projektā attiecināmas uz projektētās teritorijas daļu, kam pēc zemes ierīcības projekta apstiprināšanas zemes kadastrālās uzmērīšanas dati vēl nav reģistrēti Nekustamā īpašuma valsts kadastra informācijas sistēmā;
5. atbilstoši Ministru kabineta 02.08.2016. noteikumu Nr. 505 “Zemes ierīcības projekta izstrādes noteikumi” (turpmāk – Noteikumi Nr.505) 30.punktam, projekta grozījumus Zemes ierīcības likuma 8.1 panta noteiktajā gadījumā izstrādā, neveicot Noteikumu Nr.505 11.1. un 11.2. apakšpunktā minētās darbības, tas ir, nesniedzot pašvaldībā jaunu iesniegumu par zemes ierīcības projekta izstrādi un neizsniedzot jaunus pašvaldības nosacījumus zemes ierīcības projekta izstrādei, bet saskaņojot ar tām institūcijām, kuras izsniegušas zemes ierīcības projekta izstrādes nosacījumus, ja attiecīgā teritorija ir to kompetencē.

Pamatojoties uz:

1. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
2. Zemes ierīcības likuma 19.pantu, kas noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu;
3. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punktu, kas noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju;
4. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punktu, kas noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu;
5. **Ministru kabineta 29.06.2021. noteikumu Nr.455 „Adresācijas noteikumi” 9.punktu, kas noteic, ka** pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām**;**
6. **Ministru kabineta 2006.gada 20.jūnija noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, kas noteic, ka** lietošanas mērķi nosaka, ja tiek izveidota jauna zemes vienība vai zemes vienības daļa**;**
7. **Ādažu novada pašvaldības domes 25.01.2023. lēmumu Nr.28 “Par zemes ierīcības projekta uzsākšanu nekustamajam īpašumam Parka ielā 2A, Ādažos”;**
8. Ādažu novada pašvaldības domes 26.07.2023. lēmumu Nr.279 “Par zemes ierīcības projekta apstiprināšanu Parka ielā 2A, Ādažos”,

kā arī ņemot vērā, ka jautājums tika izskatīts un atbalstīts Attīstības komitejā 13.12.2023., Ādažu novada pašvaldības dome

**NOLEMJ:**

1. Apstiprināt sertificētas zemes ierīkotājas Kristīnes Mitules (sert. Nr. AA0012) izstrādātos zemes ierīcības projekta grozījumus nekustamā īpašuma ar kadastra Nr.8044 004 0005 sastāvā ietilpstošajai zemes vienībai ar kadastra apzīmējumu 8044 004 0005, Parka ielā 2A, Ādažos, Ādažu nov., un piekrist zemes vienības sadalīšanai. Zemes vienības sadalījuma robežas noteikt saskaņā ar grozītā zemes ierīcības projekta grafisko daļu (Pielikums), kas ir šī lēmuma neatņemama sastāvdaļa.
2. Saglabāt projektētajai zemes vienībai Nr.1 (kadastra apzīmējums 8044 004 0919) 0,94 ha kopplatībā, kā arī uz tās esošām ēkām adresi - Parka iela 2A, Ādaži, Ādažu nov., LV-2164.
3. Piešķirt projektētajai zemes vienībai Nr.2 (kadastra apzīmējums 8044 004 0920) 0,12 ha kopplatībā adresi - Parka iela 2C, Ādaži, Ādažu nov., LV-2164.
4. Noteikt projektētajai zemes vienībai Nr.1 (kadastra apzīmējums 8044 004 0919) 0,94 ha kopplatībā dalīto nekustamā īpašuma lietošanas mērķi – individuālo dzīvojamo māju apbūve 0,12 ha platībā (NĪLM kods 0601) un zeme, uz kuras galvenā saimnieciskā darbība ir lauksaimniecība 0,82 ha platībā (NĪLM kods 0101).
5. Noteikt projektētajai zemes vienībai Nr.2 (kadastra apzīmējums 8044 004 0920) 0,12 ha kopplatībā nekustamā īpašuma lietošanas mērķi – individuālo dzīvojamo māju apbūve (NĪLM kods 0601).
6. Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
7. Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi.
8. Par lēmuma izpildes kontroli atbild pašvaldības izpilddirektora vietniece.
9. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Grozītā zemes ierīcības projekta grafiskā daļa.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

NĪN: @

VZD:@

Iesn.:@

Īpašn.:@

IDV:@

AN: @

M.Cinis, 26247571